ΑΠΟΦΑΣΗ ΤΗΣ ΜΕΙΚΤΗΣ ΕΠΙΤΡΟΠΗΣ ΤΟΥ ΕΟΧ αριθ. 30/98 της 30ής Απριλίου 1998 για τροποποίηση του παραρτήματος II (τεχνικοί κανόνες, πρότυπα, δοκιμές και πιστοποίηση) της συμφωνίας για τον ΕΟΧ

Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,

Έχοντας υπόψη τη συμφωνία για τον Ευρωπαϊκό Οικονομικό Χώρο, όπως τροποποιήθηκε με το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής καλούμενη «η συμφωνία», και ιδίως το άρθρο 98,

Εκτιμώντας:

ότι το παράρτημα II της συμφωνίας τροποποιήθηκε από την απόφαση της Μεικτής Επιτροπής του ΕΟΧ αριθ. 66/97, της 4ης Οκτωβρίου 1997 (1) 7

ότι πρέπει να ενσωματωθεί στη συμφωνία η οδηγία 95/17/ΕΚ της Επιτροπής, της 19ης Ιουνίου 1995, για τις λεπτομέρειες εφαρμογής της οδηγίας 76/768/ΕΟΚ του Συμβουλίου όσον αφορά τη μη αναγραφή ενός ή περισσοτέρων συστατικών στον κατάλογο που προβλέπεται για την επιστήμανση των καλλυντικών προϊόντων (2),

ΑΠΟΦΑΣΙΖΕΙ:

Άρθρο 1

Μετά το σημείο 8 (οδηγία 96/45/ΕΚ της Επιτροπής) του κεφαλαίου XVI του παραρτήματος II της συμφωνίας προστίθεται το ακόλουθο σημείο:

«9. 395 L 0017: οδηγία 95/17/ΕΚ της Επιτροπής, της 19ης Ιουλίου 1995, για τις λεπτομέρειες εφαρμογής της οδηγίας 76/768/ΕΟΚ του Συμβουλίου όσον αφορά τη μη αναγραφή ενός ή περισσοτέρων συστατικών στον κατάλογο που προβλέπεται για την επισήμανση των καλλυντικών προϊόντων (ΕΕ L 140 της 23.6.1995, σ. 26).

Για τους σκοπούς της παρούσας συμφωνίας, οι διατάξεις της οδηγίας προσαρμόζονται ως εξής:

α) Η δεύτερη φράση του άρθρου 9 αντικαθίσταται από το ακόλουθο κείμενο:

"α) όταν η απόφαση της αρμόδιας αρχής ενός κράτους μέλους της ΕΕ αμφισβητείται από ένα άλλο κράτος μέλος της ΕΕ, η Επιτροπή αποφασίζει σύμφωνα με τις διαδικασίες που προβλέπονται στο άρθρο 10 της οδηγίας 76/768/ΕΟΚ του Συμβουλίου και ενημερώνει σχετικά την Εποπτεύουσα Αρχή της ΕΖΕΣ (ΕΑ-ΕΖΕΣ) 7

β) όταν η απόφαση της αρμόδιας αρχής ενός κράτους μέλους της ΕΕ αμφισβητείται από κράτος της ΕΖΕΣ:

i) το κράτος της ΕΖΕΣ υποβάλλει την αιτιολόγηση της αμφισβήτησης στην ΕΑ-ΕΖΕΣ,

ii) όταν η ΕΑ-ΕΖΕΣ κρίνει ότι η αμφισβήτηση δεν είναι δικαιολογημένη, μετά από σχετική εξέταση σύμφωνα με τις διαδικασίες που προβλέπονται στο πρωτόκολλο 1 άρθρο 4 στοιχείο δ) της παρούσας συμφωνίας, λαμβάνει την απόφαση να μην διαβιβάσει την αμφισβήτηση στην Επιτροπή την οποία ενημερώνει σχετικά με την απόφασή της αυτή,

iii) όταν η ΕΑ-ΕΖΕΣ κρίνει ότι η αμφισβήτηση είναι δικαιολογημένη, τη διαβιβάζει στην Επιτροπή,

iv) η Επιτροπή εφαρμόζει τις διαδικασίες που προβλέπονται στο άρθρο 10 της οδηγίας 76/768/ΕΟΚ του Συμβουλίου,

v) η Επιτροπή ενημερώνει την ΕΑ-ΕΖΕΣ για την απόφασή της,

vi) όταν η Επιτροπή αποφασίσει ότι η αμφισβήτηση δεν είναι δικαιολογημένη, η ΕΑ-ΕΖΕΣ μπορεί να παραπέμψει την υπόθεση στη Μεικτή Επιτροπή του ΕΟΧ, η οποία επιλαμβάνεται του θέματος σύμφωνα με το άρθρο 111 της παρούσας συμφωνίας 7

γ) όταν η απόφαση της αρμόδιας αρχής ενός κράτους της ΕΖΕΣ αμφισβητείται από κάποιο άλλο κράτος της ΕΖΕΣ, η ΕΑ-ΕΖΕΣ αποφασίζει σύμφωνα με τις διαδικασίες που προβλέπονται στο πρωτόκολλο 1 άρθρο 4 στοιχείο δ) της παρούσας συμφωνίας. Η ΕΑ-ΕΖΕΣ ενημερώνει την Επιτροπή για την απόφασή της και η Επιτροπή διαβιβάζει την εν λόγω απόφαση στα κράτη μέλη της ΕΕ 7

δ) όταν η απόφαση της αρμόδιας αρχής ενός κράτους της ΕΖΕΣ αμφισβητείται από κράτος μέλος της ΕΕ:

i) το κράτος μέλος της ΕΕ υποβάλλει τους λόγους της αμφισβήτησης στην Επιτροπή,

ii) όταν η Επιτροπή κρίνει ότι η αμφισβήτηση δεν είναι δικαιολογημένη, μετά από διαβουλεύσεις και, ενδεχομένως, τις κατάλληλες διαδικασίες, λαμβάνει την απόφαση να μην διαβιβάσει την αμφισβήτηση στην ΕΑ-ΕΖΕΣ την οποία ενημερώνει σχετικά με την απόφασή της αυτή,

iii) όταν η Επιτροπή κρίνει ότι η αμφισβήτηση είναι δικαιολογημένη, τη διαβιβάζει στην ΕΑ-ΕΖΕΣ,

iv) η ΕΑ-ΕΖΕΣ αποφασίζει σύμφωνα με τις διαδικασίες που προβλέπονται στο πρωτόκολλο 1 άρθρο 4 στοιχείο δ) της παρούσας συμφωνίας,

v) η ΕΑ-ΕΖΕΣ ενημερώνει την Επιτροπή σχετικά με την απόφασή της,

vi) όταν η ΕΑ-ΕΖΕΣ κρίνει ότι η αμφισβήτηση δεν είναι δικαιολογημένη, η Επιτροπή μπορεί να παραπέμψει την υπόθεση στη Μεικτή Επιτροπή του ΕΟΧ η οποία επιλαμβάνεται του θέματος σύμφωνα με το άρθρο 111 της παρούσας συμφωνίας."

β) Μετά το σημείο 2 του παραρτήματος της παρούσας οδηγίας (Λεπτομέρειες χορήγησης του αριθμού καταχώρισης που προβλέπεται στο άρθρο 4) προστίθεται το ακόλουθο σημείο:

"3. Οι παρακάτω κωδικοί χορηγούνται στα κράτη της ΕΖΕΣ του ΕΟΧ:

91 Ισλανδία

92 Λιχτενστάιν

93 Νορβηγία."»

Άρθρο 2

Τα κείμενα της οδηγίας 95/17/ΕΚ στην ισλανδική και νορβηγική γλώσσα, τα οποία προσαρτώνται στις αντίστοιχες γλωσσικές εκδόσεις της παρούσας απόφασης, είναι αυθεντικά.

Άρθρο 3

Η παρούσα απόφαση αρχίζει να ισχύει την 1η Μαΐου 1998, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας.

Άρθρο 4

Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας των Ευρωπαϊκών Κοινοτήτων.

Βρυξέλλες, 30 Απριλίου 1998.

Για τη Μεικτή Επιτροπή του ΕΟΧ

Ο Πρόεδρος

F. BARBASO

(1) ΕΕ L 30 της 5.2.1998, σ. 37.

(2) ΕΕ L 140 της 23.6.1995, σ. 26.